钦定古今图书集成/明伦汇编/官常典/第783卷 > 吕温
## 钦定古今图书集成/明伦汇编/官常典/第783卷 > 吕温

按《唐书吕渭传》：“渭子温，字和叔，一字化光，从陆贽治
《春秋》梁肃，为文章。贞元末，擢进士第，与韦执谊厚，因
善王叔文，再迁为左拾遗，以侍御史副张荐使吐蕃。
会顺宗立，荐卒于卤，卤以中国有丧，留温不遣。时叔
文秉权，与游者皆贵显，温在绝域不得还，常自悲。元
和元年乃还，而柳宗元等皆坐叔文贬，温独免，进户”
部员外郎。温藻翰精富，一时流辈推尚。性险躁，谲诡
而好利，与窦群、羊士谔相昵。群为御史中丞，荐温知
杂事。士谔为御史，宰相李吉甫持之久不报，温等怨。
时吉甫为宦侍所抑，温乘其间谋逐之。会吉甫病，夜
召术士宿于第，即捕士掠讯，且奏吉甫阴事。宪宗骇
异，既诘辨，皆妄言，将悉诛群等，吉甫苦救乃免。于是